CELEX: 62015TN0451
Language: et
Date: 2015-08-05 00:00:00
Title: Kohtuasi T-451/15: 5. augustil 2015 esitatud hagi – AlzChem versus komisjon

28.9.2015   
            
            
               ET
            
            
               Euroopa Liidu Teataja
            
            
               C 320/45
            
         5. augustil 2015 esitatud hagi – AlzChem versus komisjon
   (Kohtuasi T-451/15)
   (2015/C 320/63)
   Kohtumenetluse keel: inglise
   
      Pooled
   
   
      Hageja: AlzChem AG (Trostberg, Saksamaa) (esindaja: advokaat A. Borsos)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada Euroopa Komisjoni 26. mai 2015. aasta otsus Ares (2015) 2176662, mis on tehtud vastavalt Euroopa parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele, rakenduseeskirjade artiklile 4 vastuseks taotlusele nr GESTDEM 2015/1640; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on rikutud õigusnormi ja tehtud ilmne hindamisviga sellise erandit puudutava üldise eelduse kohaldamisel, mille eesmärk on kaitsta liidu uurimistegevuse eesmärke. Hageja toob välja järgmised rikkumised:
               
                           —
                        
                        
                           komisjon on rikkunud õigusnormi üldiste eelduste kohaldamisel;
                        
                     
                           —
                        
                        
                           komisjon on rikkunud õigusnormi uurimistegevuse eesmärkide kaitsmisel;
                        
                     
                           —
                        
                        
                           komisjon on rikkunud õigusnormi ja teinud ilmse hindamisvea seoses sellise kõrgema avaliku huvi hindamisega, mille hulka kuulub tõhusa kohtuliku kaitse tagamine (Euroopa Liidu põhiõiguste harta artikkel 47); ja
                        
                     
                           —
                        
                        
                           komisjon on rikkunud õigusnormi selles osas, mis puudutab dokumentidele juurdepääsu andmise õiguse kohaldamist (Euroopa Liidu põhiõiguste harta artikkel 42)).
                        
                     
         
               2.
            
            
               Teine väide, mille kohaselt on rikutud õigusnormi ja on tehtud ilmne hindamisviga kaubandushuvide kaitset puudutava erandi kohaldamisel.
            
         
               3.
            
            
               Kolmanda väite kohaselt on ei ole esitatud põhjendusi selle kohta, miks keelduti juurdepääsu andmisest mittekonfidentsiaalsetele dokumentidele või dokumentidega kohapeal tutvumiseks.